Barne- og likestillingsdepartementet

Kap. 840, 841, 843, 844, 845, 855, 856, 871, 2530, 3855, 3856

Prop. 23 S

(2018–2019)

Proposisjon til Stortinget (forslag til stortingsvedtak)

Endringar i statsbudsjettet 2018 under
Barne- og likestillingsdepartementet

Tilråding frå Barne- og likestillingsdepartementet 23. november 2018,
godkjend i statsråd same dagen.
(Regjeringa Solberg)

# Innleiing

I denne proposisjonen legg Barne- og likestillingsdepartementet (BLD) fram endringsforslag til statsbudsjettet for 2018 i samsvar med punkt 2 nedanfor.

# Endringsforslag

Kap. 840 Tiltak mot vald og overgrep

Post 61 Tilskot til incest- og valdtektssenter, overslagsløyving

Utgiftene til tilskot til incest- og valdtektssenter blir no rekna til 94,5 mill. kroner. Dette er 1,4 mill. kroner lågare enn gjeldande budsjett. Mindrebehovet skuldast at to av sentera ikkje har oppfylt tilskotsvilkåra. BLD føreslår derfor å redusere løyvinga under kap. 840, post 61 med 1,4 mill. kroner.

Kap. 841 Samliv og konfliktløysing

Post 21 Spesielle driftsutgifter, meklingsgodtgjersle, overslagsløyving

Prognosen for bruk av meklarar utanom familievernet er høgare enn lagt til grunn i gjeldande budsjett. BLD føreslår derfor å auke løyvinga under kap. 841, post 21 med 0,7 mill. kroner.

Post 23 Refusjon av utgifter til DNA-analysar, overslagsløyving

Prognosen for talet på DNA-analysar til fastsetjing av farskap er lågare enn lagt til grunn i gjeldande budsjett. BLD føreslår derfor å redusere løyvinga under kap. 841, post 23 med 0,9 mill. kroner.

Kap. 843 Adopsjonsstønad

Post 70 Tilskot til foreldre som adopterer barn frå utlandet, overslagsløyving

Prognosen for talet utanlandsadopsjonar er lågare enn lagt til grunn i gjeldande budsjett. BLD føreslår derfor å redusere løyvinga under kap. 843, post 70 med 2,7 mill. kroner.

Kap. 844 Kontantstøtte

Post 70 Tilskot, overslagsløyving

Utbetalingane til kontantstøtte har til no i år vore lågare enn tidlegare lagt til grunn. Utgiftene i 2018 blir no rekna til 1 730 mill. kroner. BLD føreslår derfor å redusere løyvinga under kap. 844, post 70 med 60 mill. kroner.

Kap. 845 Barnetrygd

Post 70 Tilskot, overslagsløyving

Utbetalingane til barnetrygd har til no i år vore noko lågare enn tidlegare lagt til grunn. Utgiftene i 2018 blir no rekna til 14 880 mill. kroner. BLD føreslår derfor å redusere løyvinga under kap. 845, post 70 med 50 mill. kroner.

Kap. 855 Statleg forvalting av barnevernet

Post 01 Driftsutgifter, kan nyttast under post 22 og post 60

Prognosar basert på aktivitetsutviklinga i det statlege barnevernet i 2018 gir eit meirbehov på 187 mill. kroner i inneverande år. Meirbehovet kjem i hovudsak av ein auke i talet på barn som er innskrivne i akuttiltak og barn med særskilde behov. BLD føreslår å auke kap. 855, post 01 med 187 mill. kroner.

Post 22 Kjøp av private barnevernstenester, kan nyttast under post 01

Prognosar basert på aktivitetsutviklinga i det statlege barnevernet i 2018 gir eit meirbehov på 119 mill. kroner til kjøp av private barnevernstenester i inneverande år. Meirbehovet kjem i hovudsak av ein auke i talet på barn som er innskrivne i akuttiltak og barn med særskilde behov. BLD føreslår å auke kap. 855, post 22 med 119 mill. kroner.

Post 60 Refusjon av kommunale utgifter til barneverntiltak, kan nyttast under post 01

Utviklinga i 2018 tilseier eit mindrebehov i inneverande år på 56 mill. kroner på posten. Hovudårsakene er mindre bruk av fosterheim levert av private aktørar og tiltak gjennomførte for å redusere prisane på desse heimane. BLD føreslår å redusere kap. 855, post 60 med 56 mill. kroner.

Kap. 3855 Statleg forvalting av barnevernet

Post 01 Diverse inntekter

Løyvinga på posten består av kommunale innbetalingar for å dekkje ekstrautgifter som gjeld den einskilde bebuaren i statlege tiltak og andre tilfeldige inntekter som etaten har i året. Prognosar viser at dei tilfeldige inntektene blir 5 mill. kroner lågare enn i vedtatt budsjett. BLD føreslår å redusere kap. 3855, post 01 med 5 mill. kroner.

Post 60 Kommunale eigendelar

Prognosar basert på dei same tala for aktivitet som på utgiftskapitlet, gir ei venta auke i inntekter frå kommunale eigendelar på 33 mill. kroner. BLD føreslår å auke kap. 3855, post 60 med 33 mill. kroner.

Kap. 856 Barnevernets omsorgssenter for einslege, mindreårige asylsøkjarar

Post 01 Driftsutgifter

Løyvinga dekkjer utgifter til drift av statlege omsorgssenter for einslege, mindreårige asylsøkjarar under 15 år og forvaltingsoppgåver knytte til omsorgssentera.

Gjeldande løyving er basert på 89 plassar i dei statlege omsorgssentera i 2018. Det er venta at talet på einslege, mindreårige asylsøkjarar under 15 år i 2018 og 2019 vil vere lågt. Departementet har lagt til grunn ein kapasitet på 50 statlege plassar i Prop. 1 S (2018–2019). Barne-, ungdoms- og familieetaten har i 2018 sett i gang arbeidet med å redusere talet på plassar i dei statlege omsorgssentera. Dette har gitt lågare utgifter inneverande år.

BLD føreslår å redusere kap. 856, post 01 med 34 mill. kroner.

Kap. 3856 Barnevernets omsorgssenter for einslege, mindreårige asylsøkjarar

Post 04 Refusjon av ODA-godkjende utgifter

Nokre innanlandske utgifter knytte til mottak av asylsøkjarar og flyktningar kan, ifølgje OECDs utviklingskomité, godkjennast som offisiell utviklingshjelp. I samband med revidert nasjonalbudsjett var det venta at det ville bu i gjennomsnitt 50 barn i omsorgssentera i 2018. Dette talet er no redusert til 38 barn i gjennomsnitt i 2018. Summen som kan bli rapportert inn som utviklingshjelp blir redusert som følgje av dette og reduksjon i delen av barna i omsorgssenter som er venta å ha butid under eitt år i 2018.

BLD føreslår å redusere kap. 3856, post 04 med 8,9 mill. kroner.

Kap. 871 Likestilling og ikkje-diskriminering

Post 79 Internasjonalt likestillings- og ikkje-diskrimineringsarbeid, kan overførast

Løyvinga på posten er 3,6 mill. kroner. Midlane skal nyttast til norsk deltaking i EU-programma Progress (2007–2013) og Daphne III (2007–2013). Programma blei formelt avslutta i 2013, men nokre aktivitetar har heldt fram med økonomiske forpliktingar i fleire år etter avslutningsåret. BLD vil likevel ikkje ha utgifter knytta til programma i 2018. BLD føreslår derfor å redusere løyvinga på posten til null.

Kap. 2530 Foreldrepengar

Post 70 Foreldrepengar ved fødsel, overslagsløyving

Utgiftene til foreldrepengar ved fødsel i 2018 blir no rekna til 18 300 mill. kroner. Dette er 890 mill. kroner lågare enn gjeldande budsjett. Mindrebehovet skuldast lågare fødselstall, lågare auke i utbetaling per mottakar og lengre sakshandsamingstid som gjer at talet på foreldrepengesaker som kjem til utbetaling i 2018 vil bli lågare enn tidlegare lagt til grunn. BLD føreslår derfor å redusere løyvinga under kap. 2530, post 70 med 890 mill. kroner.

Post 71 Eingongsstønad ved fødsel og adopsjon, overslagsløyving

Utbetalingane til eingongsstønad ved fødsel og adopsjon har til no i år vore noko høgare enn tidlegare lagt til grunn. Utgiftene i 2018 blir no rekna til 620 mill. kroner. BLD føreslår derfor å auke løyvinga under kap. 2530, post 71 med 5 mill. kroner.

Post 72 Feriepengar av foreldrepengar, overslagsløyving

Utbetalingane av feriepengar av foreldrepengar har til no i år vore noko høgare enn tidlegare lagt til grunn. Utgiftene i 2018 blir no rekna til 480 mill. kroner. BLD føreslår derfor å auke løyvinga under kap. 2530, post 72 med 5 mill. kroner.

Post 73 Foreldrepengar ved adopsjon, overslagsløyving

Utbetalingane av foreldrepengar ved adopsjon har til no i år vore noko lågare enn tidlegare lagt til grunn. Utgiftene i 2018 blir no rekna til 57 mill. kroner. BLD føreslår derfor å redusere løyvinga under kap. 2530, post 73 med 4 mill. kroner.

Barne- og likestillingsdepartementet

tilrår:

At Dykkar Majestet godkjenner og skriv under eit framlagt forslag til proposisjon til Stortinget om endringar i statsbudsjettet 2018 under Barne- og likestillingsdepartementet.

Vi HARALD, Noregs Konge,

stadfester:

Stortinget blir bedt om å gjere vedtak om endringar i statsbudsjettet 2018 under Barne- og likestillingsdepartementet i samsvar med eit vedlagt forslag.

Forslag

til vedtak om endringar i statsbudsjettet 2018 under
Barne- og likestillingsdepartementet

I

Utgifter:

04N1xx2

|  |  |  |  |
| --- | --- | --- | --- |
| Kap. | Post | Formål | Kroner |
| 840 |  | Tiltak mot vald og overgrep  |  |
|  | 61 | Tilskot til incest- og valdtektssenter, overslagsløyving, nedsettes med  | 1 400 000 |
|  |  | fra kr 95 921 000 til kr 94 521 000 |  |
| 841 |  | Samliv og konfliktløysing |  |
|  | 21 | Spesielle driftsutgifter, meklingsgodtgjersle, overslagsløyving, forhøyes med  | 700 000 |
|  |  | fra kr 10 946 000 til kr 11 646 000 |  |
|  | 23 | Refusjon av utgifter til DNA-analysar, overslagsløyving, nedsettes med  | 860 000 |
|  |  | fra kr 5 649 000 til kr 4 789 000 |  |
| 843 |  | Adopsjonsstønad |  |
|  | 70 | Tilskot til foreldre som adopterer barn frå utlandet, overslagsløyving, nedsettes med  | 2 700 000 |
|  |  | fra kr 12 172 000 til kr 9 472 000 |  |
| 844 |  | Kontantstøtte |  |
|  | 70 | Tilskot, overslagsløyving, nedsettes med  | 60 000 000 |
|  |  | fra kr 1 790 000 000 til kr 1 730 000 000 |  |
| 845 |  | Barnetrygd |  |
|  | 70 | Tilskot, overslagsløyving, nedsettes med  | 50 000 000 |
|  |  | fra kr 14 930 000 000 til kr 14 880 000 000 |  |
| 855 |  | Statleg forvalting av barnevernet |  |
|  | 01 | Driftsutgifter, kan nyttast under post 22 og post 60, forhøyes med  | 187 000 000 |
|  |  | fra kr 3 816 878 000 til kr 4 003 878 000 |  |
|  | 22 | Kjøp av private barnevernstenester, kan nyttast under post 01, forhøyes med  | 119 000 000 |
|  |  | fra kr 2 561 973 000 til kr 2 680 973 000 |  |
|  | 60 | Refusjon av kommunale utgifter til barneverntiltak, kan nyttast under post 01, nedsettes med  | 56 000 000 |
|  |  | fra kr 415 176 000 til kr 359 176 000 |  |
| 856 |  | Barnevernets omsorgssenter for einslege, mindreårige asylsøkjarar |  |
|  | 01 | Driftsutgifter, nedsettes med  | 34 000 000 |
|  |  | fra kr 217 067 000 til kr 183 067 000 |  |
| 871 |  | Likestilling og ikkje-diskriminering |  |
|  | 79 | Internasjonalt likestillings- og ikkje-diskrimineringsarbeid, kan overførast, nedsettes med  | 3 642 000 |
|  |  | fra kr 3 642 000 til kr 0 |  |
| 2530 |  | Foreldrepengar |  |
|  | 70 | Foreldrepengar ved fødsel, overslagsløyving, nedsettes med  | 890 000 000 |
|  |  | fra kr 19 190 000 000 til kr 18 300 000 000 |  |
|  | 71 | Eingongsstønad ved fødsel og adopsjon, overslagsløyving, forhøyes med  | 5 000 000 |
|  |  | fra kr 615 000 000 til kr 620 000 000 |  |
|  | 72 | Feriepengar av foreldrepengar, overslagsløyving, forhøyes med  | 5 000 000 |
|  |  | fra kr 475 000 000 til kr 480 000 000 |  |
|  | 73 | Foreldrepengar ved adopsjon, overslagsløyving, nedsettes med  | 4 000 000 |
|  |  | fra kr 61 000 000 til kr 57 000 000 |  |

Inntekter:

04N1xx2

|  |  |  |  |
| --- | --- | --- | --- |
| Kap. | Post | Formål | Kroner |
| 3855 |  | Statleg forvalting av barnevernet |  |
|  | 01 | Diverse inntekter, nedsettes med  | 5 000 000 |
|  |  | fra kr 15 569 000 til kr 10 569 000 |  |
|  | 60 | Kommunale eigendelar, forhøyes med  | 33 000 000 |
|  |  | fra kr 1 398 039 000 til kr 1 431 039 000 |  |
| 3856 |  | Barnevernets omsorgssenter for einslege, mindreårige asylsøkjarar |  |
|  | 04 | Refusjon av ODA-godkjende utgifter, nedsettes med  | 8 928 000 |
|  |  | fra kr 61 572 000 til kr 52 644 000 |  |